《蔡州任氏阅世堂》
宋代·苏辙

朱君长桐乡，死食桐乡社。
吏民安君德，君亦爱其下。
遗言於斯葬，存没勿相舍。
自知得民深，千岁谁似者。
任君治新息，宽惠洽鳏寡。
强梁顺教诏，桴鼓不鸣野。
三年去复还，园木裁拱把。
居人敬闾巷，禽鸟依屋瓦。
苍然百尺桧，直干任大厦。
相要勿剪伐，令尹昔所舍。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。